recursal/SuperWikiNEXT-32B huggingface dataset:
**யூகி**  என்பவன் பெருங்கதை இலக்கியத்தில் வரும் கதைமாந்தர்களில் ஒருவன். இவன் பிரமசுந்தர முனிவருக்கும் பரமசுந்தரிக்கும் பிறந்த மகன். காட்டில் மிருகாபதி பெற்றெடுத்த மகன் உதயணனைப் பிரமசுந்தர முனிவர் வளர்த்தபோது உதயணனும் யூகியும் நண்பர்களாயினர். பிரமசுந்தரரும் சேடக முனிவரும் கற்பித்த கலைகளில் இருவரும் தேர்ச்சி பெற்றனர். இயற்கை அறிவாலும், கற்பித்த செயற்கை அறிவாலும் அவர்கள் மேம்பட்டு விளங்கினர்.

பிரமசுந்தர முனிவர் இந்திரனால் தனக்கு அளிக்கப்பட்டதும், இசையால் யானைகளை வயப்படுத்த வல்லதுமான கோடபதி என்னும் யாழையும் உதயணனுக்கு வழங்கினார். அந்த யாழை உதயணன் மீட்டியபோது பல யானைகளின் வலிமையெல்லாம் ஒருங்கமையப்பெற்ற தெய்வயானை ஒன்று தன் பெரும் பிடிக் கூட்டத்துடன் உதயணனுக்கு அடிமைப்பட்டு வந்ததை அறிந்த பிரமசுந்தர முனிவர் தன் மகன் யூகியையும் உதயணனுக்கு உதவி புரியுமாறு உதயணனிடம் ஒப்படைத்தார்.

சேதி நாட்டு அரசன்
-----------------

உதயணன் தன் தாய்மாமன் விக்கிரமனால் சேதி நாட்டு மன்னன் ஆனபோது அவனது முதலமைச்சனாக இருந்து உதயணனுக்குப் பேருதவியாக விளங்கினான். உதயணன் சேதி நாட்டு ஆட்சிப் பொறுப்பை யூகியிடம் ஒப்படைத்தான். பிரச்சோதனன் தாக்கியபோது, போர் புரிந்துகொண்டிருக்கையில், தன் நண்பன் உதயணன் சிறைபட்ட செய்தி வரவே, அவனுக்கு உதவுவதற்காகத் தன் போலி உடலை எரிக்கும்படி செய்து, தான் இறந்துவிட்டதாக மற்றவர்கள் நம்பும்படி செய்தான்.

மறைந்திருந்து நண்பனுக்கு உதவி
-----------------------------

அடிக்குறிப்பு
-------------

1. ↑   கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.
**கலகல்சித் மணல்பரப்பு யுத்தம்** என்பது மங்கோலியாவின் பழங்குடியினங்களை ஒரே பதாகையின் கீழ் ஒன்றிணைக்கும் முயற்சியாகத் தெமுஜின் சண்டையிட்ட பல யுத்தங்களில் ஒன்றாகும். சமுக்கா மற்றும் தனது தந்தையின் ஆன்டாவான தொகுருல் கானுக்கு எதிராகத் தெமுஜின் இந்தச் சண்டையை நடத்தினார். அவர்கள் தெமுஜினுக்கு எதிராகத் திட்டம் தீட்டினர். தெமுஜின் இந்த யுத்தத்தில் வெற்றி பெற்றார். எனினும் அதிகமான இழப்பைச் சந்தித்தார். தெமுஜினின் 17 வயதுச் சிறுவனான ஒக்தாயி இந்த யுத்தத்தில் தொலைந்து விட்டான். அவன் போர்க்களத்தில் காயமடைந்து இருந்தான். *மங்கோலியர்களின் இரகசிய வரலாற்றின்* படி, தெமுஜினின் தத்துச் சகோதரனும் நண்பனுமான போரோகுலா யுத்தத்துக்குப் பிறகு ஒக்தாயியை மீட்டுக் கொண்டுவந்தார். தன் தந்தை தொகுருல் தன்னை விட தெமுஜினை அதிகம் மதிப்பதன் காரணமாக செங்குமுக்குப் பொறாமை ஏற்பட்டது. எனவே ஆட்களைக் கூட்டி வரத் தொகுருலிடம் செங்கும் கோரினான். தெமுஜினின் மூன்று உறவினர்கள் மற்றும் செங்குமுடன் இணைந்து சமுக்கா பழைய நாடோடிப் பேரரசை மீண்டும் ஒருங்கிணைக்கும் தெமுஜினின் குறிக்கோளைத் தடுக்கத் திட்டம் தீட்டினான்.

உசாத்துணை
---------

1. ↑  Twitchett, D.C.; Franke, H.; Fairbank, J.K. (1978). *The Cambridge History of China: Volume 6, Alien Regimes and Border States, 907-1368*. Alien Regimes and Border States, 907-1368. Cambridge University Press. பக். 341. பன்னாட்டுத் தரப்புத்தக எண்:978-0-521-24331-5.. பார்த்த நாள்: 2021-05-04.
2. ↑  Powers, J.; Templeman, D. (2012). *Historical Dictionary of Tibet*. Asian/Oceanian historical dictionaries. Scarecrow Press. பக். 493. பன்னாட்டுத் தரப்புத்தக எண்:978-0-8108-6805-2.. பார்த்த நாள்: 2021-05-04.
கலங்கற்றன்மை நியமங்கள் 5, 50, 500 NTU
**கலங்கற்றன்மை** (Turbidity) என்பது, பொதுவாக வெறும் கண்ணுக்குத் தெரியாத சிறு துணிக்கைகள் பெரும் எண்ணிக்கையில் நீர்மம் ஒன்றில் தொங்கல் நிலையில் காணப்படும்போது அந்நீர்மம் கலங்கிய நிலையில் இருப்பதைக் குறிக்கும். கலங்கற்றன்மையை அளப்பது, நீரின் தரத்தைக் கண்டறிவதற்கான முக்கிய சோதனை ஆகும்.

நீர்மங்கள், பல்வேறு அளவுகளிலான திண்மப் பொருட்களைத் தொங்கல் நிலையில் கொண்டிருக்கக்கூடும். இவ்வாறு தொங்கல் நிலையில் உள்ள துணிக்கைகள் போதிய அளவு பெரியனவாகவும், எடை கொண்டனவாகவும் இருந்தால், அவை விரைவாக அந்நீர்மம் இருக்கும் கலத்தின் அடிப்பகுதியில் படிந்துவிடும். சிறிய, எடை குறைவான துணிக்கைகள் மிக மெதுவாகவே அடியிற் படிகின்றன. நீர்மம் அடிக்கடி கலக்கப்பட்டாலோ, துணிக்கைகள் கூழ் நிலையில் இருந்தாலோ துணிக்கைகள் அடியில் படியாமலேயே இருக்கவும் கூடும். இவ்வாறான சிறிய துணிக்கைகள் நீர்மங்களைக் கலங்கல் நிலையில் வைத்திருக்கின்றன.

கலங்கற்றன்மை அல்லது மங்கற்றன்மை கண்ணாடி, நெகிழி போன்ற திண்மப் பொருட்கள் தொடர்பிலும் பயன்படுகின்றன. நெகிழி உற்பத்தியில், மங்கற்றன்மை என்பது, உட்புகும் ஒளியின் திசையில் இருந்து, 2.5°க்கு மேல் விலகிச் செல்லும் ஒளியின் நூற்று வீதத்தால் குறிக்கப்படுகிறது.

காரணங்கள்
---------

திறந்த நீரில் தாவர மிதவை நுண்ணுயிரிகளின் வளர்ச்சியால் கலங்கற்றன்மை ஏற்படலாம். கட்டுமானம், அகழ்வு வேலை, வேளாண்மை போன்ற நிலத்தைக் குழப்புகின்ற மனித நடவடிக்கைகளால், மழைக் காலங்களில் வழிந்தோடும் நீருடன் கலக்கும் அதிக அளவான படிவுகள் நீர்நிலைகளிற் கலப்பதால் நீர் கலங்கற்றன்மை பெறுகிறது. கரைகள் அரிக்கப்படுவதாலும், நகரப் பகுதிகளில் சாலைகள், பாலங்கள், வண்டிகள் தரிப்பிடங்கள் போன்றவற்றினூடாக வடிந்தோடும் நீர் மாசடைவதாலும், அருகில் இருக்கக்கூடிய நீர்நிலைகள் பெருமளவு கலங்கற்றன்மை கொண்டனவாக மாறுகின்றன.

குடிநீரில் எவ்வளவு அதிக அளவில் கலங்கற்றன்மை காணப்படுகின்றதோ இரையகக்குடலிய நோய்கள் உருவாவதற்கான வாய்ப்பும் கூடுதலாகக் காணப்படும். நீரில் தொங்கல் நிலையில் உள்ள துணிக்கைகளில் தீநுண்மங்களும், பக்டீரியாக்களும் ஒட்டியிருக்கக்கூடும் என்பதால், நோயெதிர்ப்புத்திறன் குறைவாக உள்ளவர்களுக்கு இது பெரிய பிரச்சினையாக இருக்கும்.

மேற்கோள்கள்
-----------

1. ↑  "Haze technical definition". 2015-08-22 அன்று மூலம் பரணிடப்பட்டது. 2016-09-18 அன்று பார்க்கப்பட்டது.
2. ↑  U.S. Environmental Protection Agency (EPA). Washington, D.C. "National Management Measures to Control Nonpoint Source Pollution from Urban Areas." Chapters 7 and 8. Document No. EPA 841-B-05-004. November 2005.
3. ↑  A.G. Mann, C.C. Tam, C.D. Higgins, & L.C. Lodrigues. (2007). The association between drinking water turbidity and gastrointestinal illness: a systematic review. *BMC Public Health*. 7(256): 1 - 7
**யூசுப் அலி எம். ஏ** (M. A. Yusuff Ali) - ( இவரது முழுப்பெயர் யூசுப் அலி முசலியம் வீட்டில் அப்துல் காதர் - கேரள பெயரிடும் மரபுகளைப் பார்க்கவும்) என்பவர் ஐக்கிய அரபு அமீரகத்தைச் சேர்ந்த இந்திய செல்வந்த தொழிலதிபர் ஆவார். சர்வதேச அளவில் உள்ள லூலூ பேரங்காடிகள் மற்றும் பல்கடை அங்காடிகளைக் கொண்டிருக்கும் லூலூ குழுமத்தின் தலைவர் மற்றும் நிர்வாக இயக்குநாராக உள்ளார். இந்த நிறுவனத்தின் விற்பனை அளவு ஆண்டிற்கு 7.4 அமெரிக்க பில்லியன் டாலர்கள் ஆகும். இந்த நிறுவனம் இந்தியர்களை தனது பல நாடுகள் உள்ள பிற நாடுகளில் அதிகமாகப் பயன்படுத்துகிறது. ஃபோர்ப்ஸின் கூற்றுப்படி, இந்திய செல்வந்தர்களின் பட்டியலில் யூசுப் அலி 21 வதுஇடத்திலும் உலக அளவில் 270 வது (2018 நிலவரப்படி) நபராகவும் உள்ளார். இவர் 5.2 பில்லியன் டாலர் சொத்து மதிப்பு உடையவராவார். மேலும் 2018இல் ஃபோர்ப்ஸ் பத்திரிக்கையின் மத்திய கிழக்கு பிரிவு வெளியிட்ட பட்டியலின்படி அரபு நாடுகளில் தொழில் செய்யும் 100 இந்திய தொழிலதிபர்களில் முதல் இடத்தில் யூசுப் அலி இருந்தார்.

மேற்கோள்கள்
-----------

1. ↑  "Forbes News". *Forbes*. 2015. .
2. ↑  "Forbes Biionaires". *Forbes*. 2015. .
3. ↑  East, Forbes Middle. "Top 100 Indian Business Owners In The Arab World 2018". *Forbes ME*.
**பத்தினிப்பெண்** (*Pathini Penn*) 1993 ஆம் ஆண்டு ஆர். சி. சக்தி இயக்கத்தில் வெளிவந்த தமிழ் நாடகத் திரைப்படமாகும். இத்திரைப்படத்தில் ரூபினி, லிவிங்ஸ்டன் முக்கிய வேடங்களிலும் நிழல்கள் ரவி, வி. கோபாலகிருஷ்ணன் துணை வேடங்களிலும் நடித்திருந்தனர். இத்திரைப்படத்திற்கு எம். எஸ். விஸ்வநாதன் இசையமைத்திருந்தார். இந்தியக் காவல் பணி அதிகாரி ஜி. திலகவதி எழுதிய இதே பெயரிலுள்ள புதினத்தின் தழுவலான இப்படம் 1993 சூன் மாதம் வெளியிடப்பட்டது.

நடிகர்கள்
---------

* ரூபினி
* ஜனகராஜ்
* லிவிங்ஸ்டன்
* வி. கோபாலகிருஷ்ணன்
* நிழல்கள் ரவி
* சித்ரா

பாடல்கள்
--------

கவிஞர் புலமைப்பித்தன் வரிகளுக்கு எம். எஸ். விஸ்வநாதன் இசையமைத்திருந்தார்.

* "பாண்டிய நாட்டுச் சீமை" - எஸ். பி. பாலசுப்பிரமணியம் , வாணி ஜெயராம்
* "உலகம் நம்ம வீடு" - வாணி ஜெயராம்
* "தொட்டில் ஒன்னு இல்லைனு"- எஸ்.பி.பாலசுப்பிரமணியம்
* "என்னம்மா வருத்தம்"- எஸ்.பி.பாலசுப்பிரமணியம்

விருதுகள்
---------

இப்படம் சிறந்த திரைப்படத்திற்கான தமிழக அரசின் திரைப்பட விருதை வென்றது. ஆர். சி. சக்தி சிறந்த வசன எழுத்தாளருக்கான தமிழக அரசின் திரைப்பட விருதை வென்றார். ரூபினி சிறந்த நடிகைக்கான தமிழக அரசின் சிறப்பு திரைப்பட விருதை வென்றார். புலமைப்பித்தன் சிறந்த பாடலாசிரியருக்கான தமிழக அரசின் திரைப்பட விருதை வென்றார்.

வரவேற்பு
--------

பத்தினி பென் 1993 சூன் 25 அன்று வெளியிடப்பட்டது. *தி இந்தியன் எக்சுபிரசின்*  மாலினி மன்னத், "சக்தி உணர்ச்சிகரமான விடயத்தைக் கையாண்டது, கவனமாக பதிவுசெய்யப்பட்ட காட்சிகள், அவரது கடினமான உரையாடல்கள், நடிகர்களிடமிருந்து சிறந்த நடிப்பை பெற்றது ஆகியவற்றை மேற்கோள் காட்டி திரைப்படத்தைப் பாராட்டினார்.

மேற்கோள்கள்
-----------

1. ↑  "Pathini Penn – Tamil Movies Database". *Tamil Movies Database*. 24 December 2019 அன்று பார்க்கப்பட்டது.
2. ↑  "Pathini Penn". *Valai Tamil*. 24 December 2019 அன்று பார்க்கப்பட்டது.
3. ↑  "Amaithi Padai / Pathini Penn / Kathal Viduthalai – Pyramid". *Greenhives Audio*. 24 டிசம்பர் 2019 அன்று மூலம் பரணிடப்பட்டது. 24 December 2019 அன்று பார்க்கப்பட்டது.
4. ↑  James, Anu (2015-02-23). "Kamal Haasan's Mentor Director RC Sakthi Dies at 76 [PHOTOS]". *International Business Times*. 2019-12-24 அன்று பார்க்கப்பட்டது.
5. ↑  Mannath, Malini (18 June 1993). "Though-provoking". *The Indian Express*: p. 6. .
**மெத்தக்ரைலேட்டு** *(Methacrylate)* என்பது மெத்தக்ரைலிக் அமிலத்தின் வழிப்பொருட்கள் என்பதைக் குறிக்கிறது. இவ்வழிப்பொருட்கள் தாய் அமிலம் (CH2C(CH3)CO2H) சார்ந்த உப்புகள் (உதாரரணம்: CH2C(CH3)CO2−Na+) எசுத்தர்கள் (உதாரணம்: CH2C(CH3)CO2CH3) அல்லது மெத்தில் மெத்தக்ரைலேட்டு மற்றும் இவ்வினத்தைச் சேர்ந்த பலபடிகளை உள்ளடக்கியதாகும். 

நெகிழிப்பலபடிகளில் மெத்தக்ரைலேட்டுகள் பொதுவான ஒற்றைப்படிகளாக கருதப்படுகின்றன. இவை அக்ரைலேட்டு பலபடிகளாக உருவாகின்றன. இவற்றில் உள்ள இரட்டைப் பிணைப்புகள் வினைத்திறம் மிக்கவை என்பதால் மெத்தக்ரைலெட்டுகள் எளிதாக பலபடிகளாக உருவாகின்றன. ஒற்றைப்படி பிசினாக மெத்தக்ரைலெட்டுகள் சிலவகை கண்ணாடி பழுதுபார்க்கும் கருவிகளில் பயன்படுகின்றன. மற்றும் எலும்பு மூட்டு அறுவை சிகிச்சையிலும் இது பயன்படுத்தப்படுகிறது. மெத்தக்ரைலேட்டு என்ற சொல் பொதுவாக அக்ரைலேட்டு மற்றும் மெத்தக்ரைலேட்டுகளைக் குறிப்பிட பயன்படுத்தப்படுகிறது.

மேற்கோள்கள்
-----------

1. ↑  Manfred Stickler, Thoma Rhein "Polymethacrylates" in Ullmann's Encyclopedia of Industrial Chemistry 2000, Wiley-VCH, Weinheim. எஆசு:10.1002/14356007.a21\_473
**நாராயணசாமி நாயுடு** (திசம்பர் 6, 1925 - திசம்பர் 20, 1984) தமிழக உழவர் இயக்கத்தின் (தமிழக விவசாயிகள் சங்கம்) நிறுவனர் மற்றும் தலைவர்.

வாழ்க்கைக் குறிப்பு
-------------------

தமிழ்நாடு கோயம்புத்தூர் மாவட்டம் அவிநாசி வட்டம் செங்காளிபாளையம் கிராமம் வையம்பாளையம் என்ற சிற்றூரில் எளிய வேளாண் குடும்பத்தில் பிறந்தார் நாராயணசாமி. பெற்றோர் சின்னம்ம நாயுடு - அரங்கநாயகி. ஐந்தாம் வகுப்பு வரை மட்டுமே படித்த நாராயணசாமி அதன் பிறகு தன்னை முழுமையாக உழவுத் தொழிலில் ஈடுபடுத்திக் கொண்டார். 1957 முதலே உழவர்களின் போராட்டங்களில் கலந்து கொண்டார் நாராயணசாமி. உழவர்கள் தனித்து இருப்பதாலேயே தங்கள் கோரிக்கையில் வெற்றி பெற முடிவதில்லை என்பதை உணர்ந்து உழவர்கள் இயக்கத்தை கட்டமைப்பதிலே கவனம் செலுத்தினார். 1968-ல் கோவை வட்ட உழவர் இயக்கம் 1969-ல் கோவை மாவட்ட உழவர் இயக்கம், 1970-ல் தமிழக உழவர் இயக்கம் என உழவர் இயக்கத்தை தமிழகம் முழுவதும் கட்டமைத்தார். 

1970-லிருந்து 1980 வரை தமிழகத்தில் நடைபெற்ற உழவர்களின் போராட்டத்திற்கு தலைமை ஏற்று நடத்தினார் நாராயணசாமி. உழவர் போராட்டங்களிலே கலந்து கொண்டதற்காக பல முறை சிறை சென்றார். 1980-க்கு பிறகு இந்திய அளவில் உழவர்களை திரட்டுவதற்கான முயற்சியில் ஈடுபட்டார் நாராயணசாமி. அதன் அடிப்படையில் கர்நாடகாவில் பேராசிரியர் நஞ்சுண்ட சாமியையும், ஆந்திராவில் சங்கர் ரெட்டியையும் மராட்டியத்தில் சரத் ஜோசியையும் உத்தரப்பிரதேசத்தில் மகேந்திர சிங் திகாயத்தையும் சந்தித்து உழவர் இயக்கத்தை கட்டமைக்க தூண்டினார். அதன் பிறகே இம்மாநிலங்களில் உழவர் இயக்கங்கள் ஏறபடுத்தப்பட்டன.

கோரிக்கைகள்
-----------

1970-களில் நாராயணசாமி முன் வைத்த முதன்மையான கோரிக்கைகளில் சில:-

* உழவுக்கான மின்சாரம் கட்டணமின்றி வழங்கப்பட வேண்டும்.
* கட்ட இயலாத நிலையில் உள்ள உழவர்களின் வங்கிக் கடனை தள்ளுபடி செய்ய வேண்டும்.
* வேளாண் பொருட்களுக்கு அரசு அடிப்படை விலை நிர்ணயம் செய்ய வேண்டும்.
* வேளாண்மையை ஒரு தொழிலாக அங்கீகரிக்க வேண்டும்.
**யூகி சேது** திரைப்படங்கள் குறித்தான முனைவர் பட்டம் பெற்றவர். இதனால் முனைவர்.யூகி சேது எனவும் அழைக்கின்றனர். இவர் நடிகர், இயக்குனர், எழுத்தாளர், தொலைக்காட்சி தொகுப்பாளர் என எண்ணற்ற தொழில்களை செய்பவர். பஞ்சதந்திரம், ரமணா போன்ற திரைப்படங்களில் நடித்து புகழ்பெற்றார்.

பெயர் மாற்றம்
-------------

யூகி சேதுவின் இயற்பெயர் சேதுராமன் என்பதாகும். கிருஷ்ண தேவராயரின் காலத்தில், தெனாலி ராமன் போன்றோர் இருந்த அவையில் மதியூகி என்ற அமைச்சரும் இருந்தார். அந்தப் பெயரை மாற்றியிட்டு தனது பெயராக்கிக் கொண்டார் சேதுராமன்.

திரை வாழ்க்கை
-------------

இவர் சென்னையில் பிறந்தவர். திரைப்பட இயக்கத்திற்கான பட்டையப் படிப்பில் தங்க பதக்கம் பெற்றுள்ளார். இவருடைய முதல் குறும்படம் 1984ஆம் சர்வதேச திரைப்பட விழாவில் இடம்பெற்றது.

1987ல் கவிதை பாட நேரமில்லை என்ற படத்தினை இயக்கினார். 1991ல் மாதங்கள் ஏழு என்ற படத்தின் மூலம் நடிகனாக அறிமுகம் ஆனார். கமலஹாசனின் படங்களான பஞ்ச தந்திரம், பம்மல் கே சம்பந்தம், அன்பே சிவம் போன்ற படங்களிலும், ரமணா படத்திலும் சிறந்த நடிப்பு திறனை வெளிப்படுத்தினார்.

யூகி சேது எழுதி, இயக்கிய முதல் படமான 'கவிதை பாட நேரமில்லை' 1987ஆம் ஆண்டு வெளியானது. அந்த படத்தில் வரும் 'காதல் என்ன காதல்' என்ற பாடல் உதடுகள் ஒட்டாமலே பாடுவதாக எழுதப்பட்டது. பிறகு, 1991ஆம் ஆண்டு வெளியான 'மாதங்கள் ஏழு' என்ற படத்தில் தான் யூகி சேது முதல் முதலில் நடிகராக அறிமுகமானார்.

முனைவர் பட்டம்
--------------

முனைவர் படிப்பிற்காக **திரைப்படத்தில் அழகியல்** என்ற கருப்பொருளில் ஆய்வு மேற்கொண்டு பட்டமும் பெற்றுள்ளரார்.

ஆதாரங்கள்
---------

1. ↑  "'Rasigan Express' bus flagged off". *தி இந்து*. 4 June 2011.. பார்த்த நாள்: 14 July 2011.
2. ↑
**பாக்கித்தான் மக்கள் கட்சி** (*Pakistan Peoples Party*, உருது: پاکستان پیپلز پارٹی), சுருக்கமாக **பி॰பி॰பி॰**, பாக்கித்தானின் முக்கிய அரசியல் கட்சிகளில் ஒன்றாகும். சோசலிச மக்களாட்சி இதன் கொள்கையாகும். நவம்பர் 30, 1967 அன்று சுல்பிக்கார் அலி பூட்டோவின் தலைமையில் இக்கட்சித் தொடங்கப்பட்டது. இக்கட்சியின் தலைவர்களாக பூட்டோ குடும்பத்தினரே (அவரது மருமகன் சர்தாரி குடும்பத்தினர்) இருந்து வந்துள்ளனர். பூட்டோ குடும்பத்தினரின் சிந்து மாகாணத்தில் வலுவான மக்களாதரவைக் கொண்டுள்ள இந்த கட்சி பஞ்சாப், பலுசிஸ்தான், கைபர் பக்தூன், கில்கித் ஆகிய பகுதிகளிலும் வலுவாக உள்ளது. தற்போது இந்தக் கட்சி பாக்கித்தானின் நடுவண் அரசில் ஆளும் கட்சியாக உள்ளது. தற்போதைய கட்சித்தலைவராக பாக்கித்தானிய சனாதிபதி ஆசிஃப் அலி சர்தாரியும் அவரது மகன் பிலாவல் பூட்டோ சர்தாரியும் இணையாக உள்ளனர்.

இவற்றையும் காண்க
----------------

* சுல்பிக்கார் அலி பூட்டோ
* பெனசீர் பூட்டோ
* ஆசிஃப் அலி சர்தாரி

வெளி இணைப்புகள்
---------------

விக்கிமீடியா பொதுவகத்தில்,  
 ***பாக்கித்தான் மக்கள் கட்சி***   
என்பதின் ஊடகங்கள் உள்ளன. 

* கட்சியின் வலைத்தளம்
* கட்சியின் அமெரிக்க அலுவல்முறை வலைத்தளம்

மேற்கோள்கள்
-----------

1. ↑  Benazir Bhutto, Sean Stewart Price, Heinemann-Raintree Library, 2009, ISBN 9781432932220, *... This disgusted Benazir's father, Zulfikar Bhutto. He resigned from the government in 1966. Sensing Ayub's unpopularity, he set up his own political party, called the Pakistan People's Party (PPP), in 1967 ...*
2. ↑  Zulfikar Ali Bhutto and Pakistan, 1967-1977, Rafi Raza, Oxford University Press, 1997, ISBN 9780195776973
ராஜஸ்தான் இந்தியாவின் வடமேற்குப் பகுதியில் அமைந்துள்ள ஒரு மாநிலமாகும். இது உள்நாட்டு மற்றும் வெளிநாட்டு சுற்றுலாப் பயணிகளின் சுற்றுலா மையமாக விளங்குகிறது. இதன் பழங்காலக் கோட்டைகள், அரண்மனைகள், கலாச்சாரம் மற்றும் கலை ஆகியவை சுற்றுலாப் பயணிகளைக் கவருவதாக அமைந்துள்ளன.இந்தியாவிற்கு வரும் வெளிநாட்டுச் சுற்றுலாப் பயணிகளில் மூன்றில் ஒருவர் ராஜஸ்தானுக்குச் செல்கின்றனர். ராஜஸ்தானின் ஜெய்ப்பூர் , உதய்பூர் , பிகானீர் , ஜோத்பூர் மற்றும் ஜெய்சால்மர் ஆகிய சுற்றுலாப் பயணிகளின் விருப்பமான இடங்களாக உள்ளன. ராஜஸ்தானின் உள்ளூர் உற்பத்தியில் 8 சதவீதம் சுற்றுலாப் பயணிகளால் வர்த்தகம் செய்யப்படுகிறது. சுற்றுலா மூலம் உள்ளூர் வேலைவாய்ப்பு அதிகரிக்கிறது. கைவிடப்பட்ட பெரும்பாலான பழைய கோட்டைகள் சொகுசு விடுதிகளாக மாற்றப்பட்டுள்ளன.

முக்கியமான இடங்கள்
------------------

* அகோர்
* அஜ்மீர்
* பார்மர்
* பிகானீர்
* புண்டி
* ஜெய்ப்பூர்
* ஜெய்சால்மர்
* ஜோத்பூர்
* அபு மலை
* நாத்ட்வாரா
* புஷ்கர்
* ராணக்பூர்
* ரந்தம்போர்
* ஷிகாவதி
* உதய்பூர்

மேற்கோள்கள்
-----------

1. ↑  *Rajasthan*, by Monique Choy, Sarina Singh. Lonely Planet, 2002. ISBN 1740593634.
2. ↑  *In Rajasthan*, by Royina Grewal. Lonely Planet Publications, 1997. ISBN 0-86442-457-4.
**து. மூர்த்தி** (மறைவு : 24. அக்டோபர் 2016 ) என்பவர் தமிழ்நாட்டைச் சேர்ந்த கல்லூரிப் பேராராசிரியர், பெரியாரியலாளர், மாரக்சியலாளர், அம்பேத்கரியலாளர், பேச்சாளர், எழுத்தாளர் ஆவார். இவர் தமிழ், மலையாளம், ஆங்கிலம், இந்தி ஆகிய மொழிகளை நன்கு கற்றவர். இவர் இளந்தமிழன், கவிதாமண்டலம், சிந்தனையாளன், தினப்புரட்சி, தமிழர் கண்ணோட்டம் போன்ற இதழ்களில் எழுதிவந்துள்ளார்.

பிறப்பும், கல்வியும்
--------------------

மூர்த்தி தமிழ்நாட்டின், வேலூரில் துரைசாமி, அம்புஜம் இணையருக்கு மகானாக பிறந்தார். தனது பள்ளிப்படிப்பை வேலூரில் பயின்றார். புதுமுக வகுப்பை வேலூர் ஊரிசு கல்லூரியில் முடித்தார். பின்னர் சென்னை மாநிலக் கல்லூரியி்ல் (1968-1973) தமிழிலக்கியத்தில் இளங்கலை, முதுகலைப் படிப்புகளை முடித்தார். *தமிழ் மலையாளப் பொருச்சோற்கள் ஓர் ஆய்வு* என்ற தலைப்பில் ஆய்வு செய்து முனைவர் பட்டத்தைப் பெற்றார்.

தொழில்
------

செந்தமிழ் சொற்பிறப்பியல் அகரமுதலித் திட்ட இயக்ககத்தில் தேவநேயப் பாவாணரிடம் சிலகாலம் பணியாற்றினார். பின்னர் க்ரியா பதிப்பித்த *தற்கால தமிழகராதி* உருவாக்கத்தில் சிலகாலம் பணியாற்றினார். தஞ்சைத் தமிழ்ப் பல்கலைக்கழகத்தில் விரிவுரையாளராக பணியாற்றி இவர் தொழிலாளர்களுக்காக நடத்திய போராட்டத்தால் பணி இழந்தார். இதன்பின்னர் 1989 அக்டோபரில் அலிகார் முசுலிம் பல்கலைக்கழகத்தில் விரிவுரையாளராக இணைந்து, பேராசிரியராக ஆகி, நவீன இந்திய மொழிகள் துறைத்தலைவராக உயர்ந்து பணியாற்றினார்.

பொது வாழ்கை
-----------

மூர்த்தி தன் மாணவர் பருவத்தில் திராவிட இயக்கத்தில் ஈடுபாடு கொண்டவராக இருந்தவர். பின்னர் மார்கசிய இலெனினிய இயக்கத்தில் ஈடுபாடு கொண்டவராக இருந்தார். பொதுவுடமைச் சிந்தனைக்கு மக்களை ஈர்க்க தன் பேச்சாற்றலாலும், எழுத்தாற்றலாலும் பாடுபட்டார். மண்டலக் குழு அறிக்கையை நடைமுறைப்படுத்த வே. ஆனைமுத்து வட இந்தியப் பயணங்களை மேற்கொண்டபோது அவருக்கு உறுதுணையாக இருந்தார். வே. ஆனைமுத்து தலைமையில் மேற்கு உத்தரப் பிரதேசத்தில் 2000 ஆண்டு 31 மாவட்டங்களில் இட ஒதுக்கீட்டு பரப்புரையில் ஈடுபட்டபோது பொதுக்கூட்டங்களில் மூர்த்தி இந்தியில் உரையாற்றி பரப்புரையில் ஈடுபட்டார். இவர் புற்றுநோயால் பாதிக்கபட்டு 24-10-2016 இல் அலிகாரில் மறைந்தார். பிறகு இவரது உடல் வேலூர் சி. எம். சி மருத்துவக் கல்லூரி மாணவர் ஆய்வுக்காக கொடையாக தரப்பட்டது.

நூல்கள்
-------

* இக்காலக் கவிதைகள் மரபும் புதுமையும்
* அச்சத்தினிற்னும் விடுதலை
* தனிமையில் தவிக்கும் குழந்தைகள்
* தமிழியல் புதிய தடங்கள்
* கல்லறை நதி (சிறுகதைத் தொகுப்பு)
* கைவிட்டவர்களின் மனசாட்சிக் குரலாய் (கவிதைத் தொகுப்பு)
* அரசியல் சமுதாய நிகழ்வுகள் 1989
* பெரியார் இன்றும் தேவை

மேற்கோள்கள்
-----------

1. ↑  ஆனந்த விகடன், தமிழ் அகராதியின் கர்த்தாக்களில் ஒருவர்... தமிழறிஞர் பேராசிரியர் து.மூர்த்தி மறைவு! 2016 அக்டோபர் 26
[*தொடர்பிழந்த இணைப்பு*]
2. ↑  கீற்று இணையதளம், தந்நலம் மறுத்த தகைமையாளர் முனைவர் து.மூர்த்தி மறைந்தார்!, வே ஆனைமுத்து, 2016 திசம்பர் 2
3. ↑  காலமானார் பேராசிரியர் து.மூர்த்தி, தினமணி, 2016 அக்டோபர் 27

உசாத்துணை நூல்
--------------

* சிந்தனையாளன் பொங்கல் மலர் 2017, தோழர் து. மூர்த்தி, கட்டுரை எழுதியவர் மு. சுவாமிநாதன், வேலூர்
**லியோனார்டு யூலர் தொலைநோக்கி** (*Leonhard Euler Telescope*) அல்லது **சுவிசு யூலர் தொலைநோக்கி** (*Swiss EULER Telescope*) என்பது 1.2 மீட்டர் (3.9 அடி) அளவுள்ள முழுமையான தேசிய தானியங்கி தெறிப்புவகைத் தொலைநோக்கியாகும். இது ஜெனீவா ஆய்வகத்தால் கட்டப்பட்டு இயக்கப்படுகிறது. சிலியில் சான் டியேகோவில் இருந்து வடக்கே 460 கிமீ தொலைவில் உள்ள நோர்ட் சீக்கோ பகுதியில் ஐரோப்பிய தெற்கு வான்காணகத் தளத்தில் 2,375 மீ (7,792 அடி) உயரத்தில் அமைந்துள்ளது. இத் தொலைநோக்கி 1998 ஏப்ரல் 12 இல் முதன்முதல் இயங்கத்தொடங்கியது. இதற்கு சுவிசு கணித மேதையான லியோனார்டு ஆய்லரின் பெயரிடப்பட்டது.

மேற்கோள்கள்
-----------

1. ↑  "Swiss 1.2-metre Leonhard Euler Telescope". *ESO*. 10 September 2015 அன்று பார்க்கப்பட்டது.
2. ↑  "EULER". *Geneva Obervatory*. 10 September 2015 அன்று பார்க்கப்பட்டது.

வெளி இணைப்புகள்
---------------

* ESO La Silla 1.2m Leonhard Euler Telescope
* Southern Sky extrasolar Planet search Programme
* The CORALIE survey for southern extrasolar planets
* www.exoplanets.ch
* University of Geneva – The Geneva Observatory
* daviddarling.info /Euler பரணிடப்பட்டது 2016-03-03 at the வந்தவழி இயந்திரம்
* ESO press release: 4 May 2000
**ராஜஸ்தானின் இசை** எனப்படும் இந்த வகை இசை, இந்தியாவின் மாநிலங்களில் ஒன்றான ராஜஸ்தானில் இருந்து உருவானதாகும். இந்திய இசையின் வளர்ச்சிக்கு முக்கிய பங்காற்றிய உதய்பூர், ஜோத்பூர் மற்றும் ஜெய்ப்பூர் போன்ற பகுதிகள் உட்பட்ட பல முக்கிய மையங்களின் தாயகமாகும். இப்பிராந்தியத்தின் இசையானது பரந்துபட்ட இந்தியாவின் பகுதிகள் மற்றும் இந்திய எல்லையின் மறுபுறமான நாகா, புக்மாங்கா மற்றும் பாகிஸ்தான் மாகாணமான சிந்து போன்ற பகுதிகளில் உள்ள இசையின் பண்புகளையும் சில ஒற்றுமைகளையும் பகிர்ந்து கொள்கிறது.

முன்னோட்டம்
-----------

ராஜஸ்தான் மாநிலத்தில் லங்காக்கள், சபேரா, போபா மற்றும் மங்கனியர்கள் என பல்வேறு பிரிவுகளில் இசைக்கலைஞர்கள் உள்ளனர். ஆனால் அவர்களில் இரண்டு பாரம்பரிய பிரிவுகள் பின்வருவது போல காணப்படுகிறது லங்காக்கள் எனப்படும் இசைக்கலைஞர்கள் இசுலாம் சமுதாயத்தின் பாணியை பின்பற்றி இசையமைத்து அவர்களையே ரசிகர்களாகவும் கொண்டவர்கள். ஆனால் மங்கனியர்கள் எனப்படும் இசைக்கலைஞர்களோ இசை அனைவருக்குமானது என்ற தாராளவாத அணுகுமுறையைக் கொண்டவர்களாவர்.

Rajasthani artists

பணிஹாரி என்று அழைக்கப்படும் இசைக்கோவை பெண்களால் செய்யப்படும் வேலைகளை மையமாக கொண்டதாகும். ராஜஸ்தானின் பாலைவன கலாச்சாரத்தை பிரதிபலிக்கும் வகையில் கிணறுகள் மற்றும் தண்ணீர் தேடி அலைவதை பற்றிய பாடல்களில் தொகுப்பாக காணப்படுகிறது. 
பல்வேறு குழுவினரால் இசைக்கப்படும் பிற பாடல் தொகுப்புகள், பொதுவாக ஆலாபனையுடன் தொடங்குகின்றன, இத்தகைய ஆலாபனைகள் பாடல்களின் ஆரம்பத்தை சிறப்பாக தொடங்க உதவுகிறது. அதைத் தொடர்ந்து ஒரு ஜோடி (தூபா) ஓதப்படும். தேவநாராயண பகவான், கோகாஜி, ராம்தேஜி,பாபுஜி மற்றும் தேஜாஜி போன்ற வீரர்களைப் பற்றி காவிய பாடல்கள் ராஜஸ்தானிய இசையில் அதிகமாக உள்ளன.. 

மாறி வரும் பருவங்களை பற்றிய கொண்டாட்டமான பாடல்கள் ராஜஸ்தானின் நாட்டுப்புற இசையில் மையச்சரடாக உள்ளது. பருவமழை அல்லது அறுவடை காலத்தின் கொண்டாட்டங்கள் இத்தகைய பாரம்பரிய நாட்டுப்புற பாடல்களுக்கு உயிரிழையாக உள்ளது. பெரும்பான்மையான பாடல்கள் ராஜஸ்தானின் உள்ளூர் மக்களின் அன்றாட நடவடிக்கைகளை மையமாகவே கொண்டுள்ளது. உதாரணமாக ஜீரா ( சீரகம் ) விதைப்பது கடினம் என்பதாக ஒரு பாடலும் அது போலவே புதினா பற்றிய மற்றொரு பாடலும் அந்த தாவரங்கள் ஒவ்வொரு ராஜஸ்தானின் குடும்பத்தின் பல்வேறு உறுப்பினர்களால் எப்படி விரும்பப்படுகிறது என பாடப்படுகிறது. (புதினாவிலிருந்து பிரித்தெடுக்கப்பட்ட உள்ளூர் மதுபானம் பற்றிய உருவகக் குறிப்பும் உள்ளது). நாளுக்கொரு கருப்பொருளை மையமாக கொண்டு பாடல்களை பாடுவது பாரம்பரிய ராஜஸ்தானி நாட்டுப்புற இசையின் மையமாகும் .

மிகவும் பிரபலமான ராஜஸ்தானி மாண்ட் பாடகர்களில் ஒருவர் பிகானேர் கரானாவின் அல்லா ஜிலாய் பாய் ஆவார்.

குறிப்பிடத்தகுந்த ராஜஸ்தானி இசைப்பாடகர்கள்
------------------------------------------

* அல்லா ஜிலாய் பாய்
* கேதா கான்
* மீம் கான்
* சீமா மிஸ்ரா
* பிரகாஷ் மாலி
* சோட்டு சிங் ராவ்னா
* அனுப்ரியா லகாவத்
* ஹேம்ராஜ் கோயல்
* தாபு கான்
* இலா அருண்

மேற்கோள்கள்
-----------

* *Monograph on Langas: a folk musician caste of Rajasthan*. by Komal Kothari. 1960.
* *Folk musical instruments of Rajasthan: a folio*, by Komal Kothari. Rajasthan Institute of Folklore, 1977.
* *Bards, ballads and boundaries: an ethnographic atlas of music traditions in West Rajasthan*, by Daniel Neuman, Shubha Chaudhuri, Komal Kothari. Seagull, 2007. ISBN 1-905422-07-5.
2003ஆம் ஆண்டில் உலகநாடுகளின் கொள்வனவு ஆற்றல் சமநிலை(கொ.ஆ.ச)படுத்திய மொத்த தேசிய உற்பத்தி.ஐக்கிய அமெரிக்காவின் பொருளாதாரத்தை அடிப்படையாக பாவிப்பதால் அதன் குறியீடு 100 எனக்கொள்ளப்பட்டுள்ளது.பெர்முடாவின் குறியீடு 154 என்பதால் அங்கு அமெரிக்காவை விட 54% விலைகள் கூடுதலாக இருக்கும்.
**கொள்வனவு ஆற்றல் சமநிலை** அல்லது **பொருள் வாங்குதிறன் சமநிலை** (*purchasing power parity*) என்பது இரு நாடுகளின் வாங்கும் (கொள்வனவு) திறனைக் கொண்டு நாணயமாற்று வீதத்தில் ஏற்படுத்த வேண்டிய திருத்தத்தை அளவிடும் ஓர் பொருளியல் கோட்பாடு ஆகும். கஸ்டாவ் காசல் என்பவர் 1918ஆம் ஆண்டு ஒரு பொருளுக்கு ஒரு விலை என்ற கொள்கையின்படி இதனை வடிவமைத்தார்.

விளக்கம்
--------

மிகவும் எளிதான வகையில் அளவிடும்போது:

{\displaystyle S={\frac {P1}{P2}}}

இங்கு: 

"S" - நாடு1 க்கும் நாடு2 க்கும் உள்ள நாணயமாற்று வீதம்
"P1" - பொருள் "க"வின் அடக்கவிலை நாடு1 இன் நாணயத்தில்
"P2" - பொருள் "க"வின் அடக்கவிலை நாடு2 இன் நாணயத்தில்
அதாவது,ஓர் ஒத்திருக்கும் பொருள் இரு நாடுகளிலும் அந்நாட்டு நாணயத்தில் ஒரே விலையைக் கொண்டிருக்குமாறு நாணயமாற்றுவீதம் சரிசெய்யப் படும். 

காட்டாக, கனடாவிற்கும் ஐக்கிய அமெரிக்காவிற்கும் நாணயமாற்று வீதம் USD/CDN 1.50 ஆக இருக்கும்போது, ஓர் சாக்கெலெட் பட்டை கனடாவில் C$1.50 விற்குமென்றால் அதே அளவுள்ள சாக்லெட் பட்டை ஐக்கிய அமெரிக்காவில் US$1.00 விற்கப்பட வேண்டும்.(அதாவது, இரு நாடுகளிலும் சாக்லெட்டின் விலை US$1.00)

அளப்பதில் உள்ள சிக்கல்கள்
-------------------------

இக்கொள்கை ஏட்டளவில் எளிதாக இருப்பினும் பயன்படுத்தும்போது பல சிக்கல்கள் உள்ளன. இரு நாடுகளின் கொள்வனவு திறனை கணக்கிட எடுத்துக்கொள்ளும் பொருள்களின் கூடை ஒப்பிடக்கூடியதாக இருக்குமாறு அடையாளம் காணுவதில் பல சர்ச்சைகள் எழுகின்றன. தவிர,நாள்பட்ட கணக்கீடுகளில் அந்நாடுகளில் நிலவும் விலையேற்றமும் கணக்கில் எடுத்துக் கொள்ளப்பட வேண்டும்.

மேற்கோள்கள்
-----------

1. ↑  Gustav Cassel, "Abnormal Deviations in International Exchanges," in *Economic Journal*, (December, 1918), 413-415

வெளியிணைப்புகள்
---------------

* Penn World Table பரணிடப்பட்டது 2009-12-15 at the வந்தவழி இயந்திரம்
* Explanations from the U. of British Columbia (also provides daily updated PPP charts)
* OECD Purchasing Power Parity estimates பரணிடப்பட்டது 2008-10-13 at the வந்தவழி இயந்திரம் updated annually by the Organization for Economic Co-Operation and Development (OECD)
* World Bank International Comparison Project provides PPP estimates for a large number of countries
* UBS's "Prices and Earnings" Report 2006 பரணிடப்பட்டது 2008-02-24 at the Portuguese Web ArchiveGood report on purchasing power containing a Big Mac index as well as for staples such as bread and rice for 71 world cities.
இரா. இராமகிருட்டிணன்
**இரா. இராமகிருட்டிணன்** (பிறப்பு: மே 19 1945) என்பவர் ஒரு தமிழக எழுத்தாளர். ஓசூரில் பிறந்த இவர் தெற்கு தொடருந்துவில் தொடர் வண்டி நிலைய பொறுப்பாளராகவும் (ஸ்டேசன் மாஸ்டர்), தொடருந்து துணை நிலை இராணுவப் படையில் சுபேதாராகவும் பணியாற்றியவர். பன்மொழிப் புலமை பெற்ற இவர் தமிழில் முதுகலைப் பட்டமும், ஆய்வியல் நிறைஞர் பட்டமும்,முனைவர் பட்டமும் பெற்றுள்ளார். இவர் எழுதிய தகடூர் வரலாறும் பண்பாடும் எனும் நூல் தமிழ் வளர்ச்சித் துறையின் 2008 ஆம் ஆண்டுக்கான சிறந்த நூல்களில் "நாட்டுவரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு" எனும் வகைப்பாட்டில் பரிசு பெற்றிருக்கிறது.

இவர் முனைவர் பட்டத்திற்கான ஆய்வினை "தருமபுரி மாவட்டத் திருத்தலங்கள்" என்ற தலைப்பில் செய்துள்ளார்.

எழுதிய நூல்கள்
--------------

* தகடூர் வரலாறும் பண்பாடும்
* சிவபெருமானின் வீரட்ட தலங்கள்
* நவக்கிரகங்களின் ஆட்சி முறையும் மானுட விதியும்
* சிவ தாண்டவம்
* ஒசூர் சந்திர சூடேசுவரர் கோயில் ஓர் ஆய்வு
* கலாப்பிரியா கவிதைகளில் அகத்திணை மரபுகள்
* அஷ்டாஷ்ட மூர்த்தங்கள் எனும் 64 சிவவடிவங்களும் தத்துவ விளக்கங்களும்

மேற்கோள்கள்
-----------

1. ↑  நூலாசியர் தகவல்கள் - அஷ்டாஷ்ட மூர்த்தங்கள் எனும் 64 சிவவடிவங்களும் தத்துவ விளக்கங்களும் நூல்- நர்மதாப் பதிப்பகம்
**பன்னாட்டு மருத்துவ இயற்பியல் நாள்** (*International Day of Medical Physics*) மருத்துவத்திற்கு இயற்பியலின் பங்களிப்பினைக் கொண்டாடும் வகையில் நவம்பர் 7 ஆம் நாள் கொண்டாடப்படுகிறது. மருத்துவ இயற்பியலுக்கான பன்னாட்டு அமைப்பு (IOMP) கேட்டுக்கொண்டதற்கிணங்க இந்நாளில் அனைத்து நாடுகளிலுமுள்ள மருத்துவ இயற்பியலாளர்கள் கூடி இந்நாளை 2013 ஆம் ஆண்டு முதல் கொண்டாடுகிறார்கள். இந்நாள் கதிரியக்கத்தைக் கண்டுபிடித்த மேரி கியூரி போலந்து நாட்டில் 1867 நவம்பர் ஏழாம் நாள் பிறந்ததையும் குறிக்கும்.

மருத்துவத் துறைக்கு இயற்பியலின் பங்கு அண்மை காலங்களில் மிகவும் அதிகரித்துள்ளது. கணினியுடன் செயல்படும் தளக்கதிர் படயியல் (Computed tomography), காந்த ஒத்ததிர்வு படம் (Magnetic resonance imaging ), பாசிட்ரான் உமிழ்பு தளக்கதிர் படம் (Positron emmision tomography) முதலியன உடலின் உட்பகுதியினை காணவும் அவை செயல்படும் முறையினையும் தெளிவாகக் காட்டவல்லன. இயற்பியலும் பொறியியல் தொழில்நுட்பமும் இணைந்து கதிர்மருத்துவத்திற்கான பல நுட்பமான கருவிகளைக் கொடுத்துள்ளன.

மேற்கோள்கள்
-----------

1. ↑  International Day of Medical Physics
ஈடெர் அமைப்பின் அதிகாரப்பூர்வ இலச்சினை
**பன்னாட்டு வெப்ப அணுக்கரு ஆய்வுலை** (ஆங்கிலம்: International Thermonuclear Experimental Reactor (ITER)) ஆங்கிலத்தில் *ஈடெர்* என்று உச்சரிக்கப்படுகிறது. இக்கட்டுரையிலும் பன்னாட்டு வெப்ப அணுக்கரு ஆய்வுலை என்ற பதத்திற்குப் பதிலாக **ஈடெர்** என்ற சொல்லே பயன்படுத்தப்படுகிறது. ஈடெர் என்பது ஆய்வும் பொறியியலும் கலந்த ஒரு பன்னாட்டுத் திட்டமாகும். இது தற்போது உலகின் மிகவும் பெரிய மிகவும் முன்னேறிய ஆய்வு டோகாமாக் அணுக்கரு இணைவு உலையை நிறுவி வருகிறது. இது ஐரோப்பாவில் ஃப்ரான்சின் தெற்குப் பகுதியிலுள்ள கேடெராச்செ என்ற இடத்தில் கட்டப்பட்டு வருகிறது. ஈடெரின் டோகாமாக் ஆனது இயற்பியலின் ஒரு பிரிவான பிளாஸ்மா இயற்பியலில் இருந்து மாறி அணுக்கரு இணைவு மூலம் மின்னாற்றல் உற்பத்தி செய்யும் உலைகளை அமைக்கும்.
இத்திட்டத்தின் உறுப்பினர்களாக ஐரோப்பிய ஒன்றியம், சப்பான், சீனம், அமெரிக்கா, தென் கொரியா, இந்தியா, உருசியா ஆகிய நாடுகள் உள்ளன. திட்ட வழங்குனரான ஐரோப்பிய ஒன்றியம் ஆனது மொத்த செலவில் 45%ஐ ஏற்றுக் கொள்ளும். மற்ற உறுப்பு நாடுகள் ஒவ்வொன்றும் 9% என்ற அளவில் செலவை ஏற்றுக் கொள்ளும். இந்த அணுக்கரு இணைவு உலையானது 50 மெகா வாட் (MW) திறனை உள்ளீடாகப் பெற்று 500 மெகா வாட் திறனையோ உள்ளீடை விட 10 மடங்கு திறனையோ வெளியீடாகத் தரும்படி வடிவமைக்கப்பட்டுள்ளது. இந்த உலையின் கட்டுமானம் 2008ஆம் ஆண்டு தொடங்கியது. இதன் முதல் ஆய்வு 2018ஆம் ஆண்டு மேற்கொள்ளப்படுமென எதிர்பார்க்கப்படுகிறது. இது செயல்படத் தொடங்கினால் அணுக்கரு இணைவைப் பயன்படுத்தி ஆற்றல் உற்பத்தி செய்யும் முதல் உலையாக இருக்கும்.

பின்னணி
-------

வளங்குன்றா ஆற்றல் உற்பத்தி (Sustainable energy production) என்பதன் அடிப்படையில் இத்திட்டம் ஆனது தொடங்கப்பட்டது. இதன் முதன்மை நோக்கமானது ஆற்றல் உற்பத்திக்குக் கரியைப் பயன்படுத்துவதால் ஏற்படும் சூழல் மாசைக் குறைப்பதே ஆகும்.

மேற்கோள்கள்
-----------

1. ↑  "EFDA". 2006-08-24 அன்று மூலம் பரணிடப்பட்டது. 2011-02-23 அன்று பார்க்கப்பட்டது.
2. ↑  BBC October 201
3. ↑  "Fusion for Energy". 2015-10-21 அன்று மூலம் பரணிடப்பட்டது. 2011-02-23 அன்று பார்க்கப்பட்டது.
4. ↑  European Commission press release June 2005
5. ↑  "Key component contract for Iter fusion reactor". BBC NEWS. 14 October 2010.. பார்த்த நாள்: 20 October 2010.
6. ↑  ITER press release June 2008
**பன்னாட்டுக் கண்காட்சி 1867** என்பது, 1867 ஏப்ரல் முதலாம் தேதி முதல் அதே ஆண்டு நவம்பர் 3ம் தேதிவரை பிரான்சின் பாரிசில் நடைபெற்ற கண்காட்சியைக் குறிக்கும். 42 நாடுகள் இக்காண்காட்சியில் கலந்துகொண்டன. இரண்டாம் பிரெஞ்சுப் பேரரசின் உச்சநிலையைக் குறிக்கும் முகமாக, பேரரசன் மூன்றாம் நெப்போலியனின் ஆணையைத் தொடர்ந்து 1864இலேயே ஏற்பாடுகள் தொடங்கின.

தொடக்கம்
--------

1864ல் மூன்றாம் நெப்போலியன், 1867ம் ஆண்டில் பாரிசில் பன்னாட்டுக் கண்காட்சியொன்றை நடத்தும்படி ஆணை பிறப்பித்தார். இளவரசர் ஜெரோம் நெப்போலியனின் தலைமையில் இதற்கென ஆணைக்குழு ஒன்று அமைக்கப்பட்டு முதற்கட்ட வேலைகள் தொடங்கின. 119 ஏக்கர் பரப்பளவைக் கொண்ட பாரிசின் இராணுவ அணிவகுப்புக்குரிய வெளியான சாம்ப் டி மார்சும், 52 ஏக்கர் பரப்பளவு கொண்ட பிலியன்கோர்ட் தீவும் கண்காட்சிக்கான இடமாகத் தேர்வாகியது. முதன்மைக் கட்டிடம் மூலைகள் வளைவாக அமைந்த செவ்வக வடிவம் கொண்டது. இதன் நீளம் 1608 அடிகள் (490 மீ), அகலம் 1247 அடிகள் (380 மீ). சுற்றிலும் பூங்காவும், அதைச் சுற்றிக் காட்சியரங்குகளும் அமைக்கப்பட்டிருந்தன. முதன்மைக் கட்டிடத்தை விட ஏறத்தாழ 100 சிறிய கட்டிடங்களும் கட்டப்பட்டன.

கண்காட்சியின் கட்டுமானத்துக்கும், பேணலுக்குமான நிதியில் $1,165,020 பிரான்சு அரசின் நன்கொடை, அதேயளவு தொகையைப் பரிசு நகரம் வழங்கியது, $2,000,000 பொதுமக்களிடம் இருந்தும் கிடைத்தது.

காட்சிப்பொருள்கள்
-----------------

கண்காட்சியில் 50,226 காட்சிப்படுத்துவோர் பங்குபற்றினர். இவர்களில் 15,055 பேர் பிரான்சையும் அதன் குடியேற்ற நாடுகளையும் சேர்ந்தோர். 6176 பேர் பெரிய பிரித்தானியாவையும் அயர்லாந்தையும் சேர்ந்தோர். ஐக்கிய அமெரிக்காவிலிருந்து 703 பேர் பங்குபற்றினர். முதன் முதலாக சப்பான் தனது தேசியக் காட்சிக்கூடத்தில் கலைப்பொருட்களைக் காட்சிக்கு வைத்திருந்தது. இவற்றில் பெரும்பாலானவை கியூசுவின் சட்சுமா, சாகா குலங்களைச் சேர்ந்தோருடையவை.

மேற்கோள்கள்
-----------

1. ↑  "Welcome". *Japanese art gallery in Paris - Yakimono*. 2014-05-05 அன்று மூலம் பரணிடப்பட்டது. 2017-01-08 அன்று பார்க்கப்பட்டது.
**பன்னாட்டுக் கதிரியல் நாள்** (*International Day of Radiology*) என்பது இன்றைய நவீன மருத்துவத் துறையில் மருத்துவப் படிமவியலின் சிறப்பினை பொதுமக்களுக்கு எடுத்துச் செல்ல ஒவ்வோர் ஆண்டும் கொண்டாடப்படும் ஒரு சிறப்பு நாள் ஆகும். எக்சு-கதிர்கள் கண்டுபிடிக்கப்பட்ட நவம்பர் 8 ஆம் நாள் இது கொண்டாடப்படுகிறது. கதிரியலுக்கான ஐரோப்பியக் கழகம், மற்றும் கதிரியலுக்கான அமெரிக்கக் கல்லூரி ஆகியன இணைந்து 2012 ஆம் ஆண்டு முதன் முதலாக இந்நாளை அறிமுகப்படுத்தின.

பின்னணி
-------

செர்மானிய இயற்பியலாளர் வில்கெல்ம் இராண்ஜன் (1845-1923) 1895 நவம்பர் மாதம் எட்டாம் நாள் எக்சு கதிர்களை கண்டுபிடித்தார். அதற்காக அவர் இயற்பியலுக்கான நோபல் பரிசினை 1901-ல் பெற்றார். இயற்பியலுக்கான முதல் நோபல் பரிசு இதுவாகும். அனைத்துத் துறைகளிலும் அதிலும் சிறப்பாக மருத்துவத் தறையிலும் பெரும் பரட்சியினை அவர் கண்ட இக்கதிர்கள் ஏற்படுத்தின. அவரது பங்களிப்பினை போற்றும் வகையில் அணு எண் 111 கொண்ட தனிமம் இராண்ஜனியம் எனப் பெயரிடப்பட்டுள்ளது.

மேற்கோள்கள்
-----------

1. ↑

வெளி இணைப்புகள்
---------------

* European Society of Radiology பரணிடப்பட்டது 2012-07-22 at the வந்தவழி இயந்திரம்
* Radiological Society of North America
* American College of Radiology
* International Society for the History of Radiology
**நெய்யாறு அணை** (*Neyyar Dam*) என்பது தென்னிந்திய மாநிலமான, கேரளத்தின், திருவனந்தபுரம் மாவட்டத்தில், நெய்யற்றின் குறுக்கே கட்டபட்ட ஒரு அணையாகும், இந்த அணை மேற்குத் தொடர்ச்சி மலையின் அடிவாரத்தில்  திருவனந்தபுரத்திலிருந்து சுமார் 30 கி.மீ. தொலைவில் அமைந்துள்ளது.  1958 இல் நிறுவப்பட்ட இந்த அணையானது ஒரு பிரபலமான சுற்றுலா தலமாக உள்ளது.

வடிவமைப்பு
----------

நெய்யாறு அணையானது 56 மீ (184 அடி) உயரமும் 295 மீ (968 அடி) நீளமும் கொண்ட ஒரு கட்டுமான நில ஈர்ப்பு வகை அணை ஆகும். இந்த அமைப்பின் கன அளவு 105,000 m3 (3,708,040 cu ft) ஆகும். அணையில் 106,200,000 m3 (86,098 acre⋅ft) அளவில் நீர்த்தேங்கு பகுதியைக் கொண்டுள்ளது. ஆனால் நடைமுறையில் 101,000,000 m3 (81,882 acre⋅ft) நீர் தேக்கப்படுகிறது. நீர்த்தேக்கத்தின் பரப்பளவு 91 km2 (35 sq mi) மற்றும் அணையின் வௌளக்காலில் 809.40 m3/s (28,584 cu ft/s) அதிகபட்ச அளவில் நீரை வெளியேற்றலாம்.

வனவிலங்குகள்
------------

Panorama of neyyar reservoir.Panorama of Neyyar river
 நெய்யாறு அணையை ஒட்டிய வனப்பகுதிகளில் காட்டெருது, தேன் கரடி, நீலகிரி வரையாடு, காட்டுப்பூனை நீலகிரி லங்கூர், யானைகள், கடமான் ஆகிய வன விலங்குகள் உள்ளன.[]

[  ]

படகு சவாரி
சுற்றுலாப் பயணிகள் அணையைச் சுற்றியுள்ள காடுகளைக் காண விசைப் படகு வசதி உள்ளது.

ஈர்க்கும் அம்சங்கள்
-------------------

* சிங்கப் பூங்கா
* படகு சவாரி
* மான் பூங்கா
* முதலை மறுவாழ்வு மற்றும் ஆராய்ச்சி மையம்
* மினியேச்சர் வனவிலங்கு சரணாலயம்
* ஏரிப் பூங்கா
* நீச்சற் குளம்
* கண்காணிப்புக் கோபுரம்
* யானை சவாரி

போக்குவரத்து
------------

அருகிலுள்ள வானூர்தி நிலையம் திருவனந்தபுரம் பன்னாட்டு வானூர்தி நிலையம் (38) கி.மீ) ஆகும். அருகிலுள்ள தொடருந்து நிலையம் திருவனந்தபுரம் தொடருந்து நிலையம் (30 கி.மீ) ஆகும்.

நெய்யாறு அணையை அடைவது எப்படி:

திருவனந்தபுரம் நகரத்திலிருந்து பொதுவாக பேருந்து வசதி உள்ளது, அருகிலுள்ள தொடருந்து நிலையமானது  நெய்யாறு அணையில் இருந்து 32 கி.மீ. தொலைவில் திருவனந்தபுரத்தில் உள்ளது. திருவனந்தபுரம் பன்னாட்டு வானூர்தி நிலையத்தில் இருந்து நெய்யாறு அணை 38  கி.மீ. தொலைவில் உள்ளது.

குறிப்புகள்
-----------

1. 1 2  South India Handbook By Roma Bradnock
2. ↑  "National Register of Large Dams - India" (PDF). Central Water Commission. p. 84. 21 July 2011 அன்று மூலம் (PDF) பரணிடப்பட்டது. 2 April 2011 அன்று பார்க்கப்பட்டது.
Four men weigh bundles of raw silk in Japan, in September 1918. ஜப்பானில் பட்டு உற்பத்தி - மூல பட்டு எடை
**ஜப்பானியப் பட்டு** ஜப்பான் நாட்டில் பட்டு உற்பத்தி செய்யப்படும் பட்டாகும். 1930 முதல் 1950 வரை இங்குப் பட்டுத் தொழில் பிரதானமாக இருந்தது, ஆனால் இப்போது குறைவாகவே காணப்படுகிறது.

வரலாறு
------

பட்டின் முக்கியத்துவம் கிழக்கு ஆசியாவில் சீனாவிலிருந்து பைசாண்டினிய பேரரசிற்குப் பட்டுப்புழுக்கள் கடத்தப்பட்டபோது குறைய ஆரம்பித்தது. ஐரோப்பாவில் 1845இல், வைரைசால் ஏற்பட்ட மைக்ரோஸ்போராடிய, நோசிமா பாம்பிசிசு, சப்பை நோய் நோய்களால் ஐரோப்பியப் பட்டுத் தொழில் அழிந்தது.

இது சீனா மற்றும் ஜப்பானிலிருந்து பட்டுக்கான தேவைக்கு வழிவகுத்தது. இங்கு பத்தொன்பதாம் மற்றும் இருபதாம் நூற்றாண்டின் முற்பகுதியில், ஜப்பானிய ஏற்றுமதிகள் சர்வதேசத் சந்தையில் சீனர்களுடன் நேரடியாகப் போட்டியிட்டன. 

1850 மற்றும் 1930க்கு இடையில், கச்சாப் பட்டு இரு நாடுகளும் ஏற்றுமதியில் முன்னணி நாடக உள்ளது, இது ஜப்பானின் மொத்த ஏற்றுமதியில் 20% -40% மற்றும் சீனாவின் 20% -30% ஆகும்.

1890 கள் முதல் 1930 கள் வரை, ஜப்பானியப் பட்டு ஏற்றுமதி நான்கு மடங்காக உயர்ந்து. இந்த நேரத்தில் ஜப்பானை உலகின் மிகப்பெரிய பட்டு ஏற்றுமதியாளராக மாற்றியது; மெய்சி மீள்விப்பின் போது ஏற்பட்ட பொருளாதார சீர்திருத்தங்கள் மற்றும் குயிங் வம்சத்தின் வீழ்ச்சியின் காரணமாக, ஜப்பானின் விரைவான தொழில் மயமான நாடாக மாறியது. அதே நேரத்தில் சீன தொழில்கள் தேக்கமடைந்தது.

இரண்டாம் உலகப் போரின்போது, ஜப்பானுக்கு எதிரான தடைகள் நைலான் போன்ற செயற்கைப் பொருள்களை ஏற்றுக்கொள்ள வழிவகுத்தன. இது ஜப்பானியப் பட்டுத் தொழிலின் வீழ்ச்சிக்கு வழிவகுத்ததோடு உலகின் முன்னணி பட்டு ஏற்றுமதியாளராக நிலையினையும் மாற்றியது. 1980களில் பொருளாதார சீர்திருத்தங்களால் சீனா உலகின் மிகப்பெரிய பட்டு ஏற்றுமதி நாடாக உள்ளது.

மேலும் காண்க
------------

* *அந்தேரேயா யமமை*, ஜப்பானில் காட்டு பட்டு அந்துப்பூச்சி இனங்கள்

மேற்கோள்கள்
-----------

1. ↑  "Japanese Silk". *JapanTackle*.
2. ↑   Gallica
3. ↑   Japan, Not China, Was the First to Develop in East Asia: Lessons from Sericulture, 1850–1937|work=Debin Ma}}
4. ↑   Japan, Not China, Was the First to Develop in East Asia: Lessons from Sericulture, 1850–1937|work=Debin Ma}}
5. ↑
6. ↑  Anthony H. Gaddum, "Silk", *Business and Industry Review*, (2006). *In Encyclopædia Britannica*
**இரித்திகா தத்து** (*Ritika Dutt*) என்பவர் கனடா தொழில்முனைவோர் ஆவார். இவர் சட்டப்பூர்வ செயற்கை நுண்ணறிவு நிறுவனமான போட்லர் AIஇன் தலைமை நிர்வாக அதிகாரி மற்றும் இணை நிறுவனர் ஆவார்.

ஆரம்பகால வாழ்க்கை மற்றும் கல்வி
-------------------------------

தத்து இந்தியாவில் பிறந்தார். இவரது குழந்தைப் பருவத்தை ஹாங்காங்கிலும் பருவ வயதினை சிங்கப்பூரிலும் கழித்தார். 2009ஆம் ஆண்டில், இவர் மெக்கில் பல்கலைக்கழகத்தில் சேர கனடாவின் மான்ட்ரியல் நகருக்குச் சென்று 2013 ஆம் ஆண்டில் பொருளாதாரம் மற்றும் அரசியல் அறிவியலில் இளங்கலைப் பட்டம் பெற்றார்.

ஆரம்ப கால வாழ்க்கையில்
----------------------

மெக்கிலிலிருந்து பட்டம் பெற்ற பிறகு, *ஒய் காம்பினேட்டர்* என்ற புதுமுகத் தொழில் நிறுவனத்தில் சந்தைப்படுத்தல் துறைக்குத் தலைமை தாங்கினார். பின்னர் தொழில்முனைவோர் தொழில்நுட்ப மையமான மாண்ட்ரீலின் *கூகிள் நோட்மேன் அவுசின்* உள் செயல்பாடுகளை எடுத்துக் கொண்டார். இங்கு புதுமையான முயற்சிகள் மற்றும் முன்முயற்சிகளை ஆதரித்து ஊக்குவிப்பதன் மூலம் உள்ளூர் புதுமைத் தொழில் விரும்பும் சமூகத்தை வளர்த்தார்.

பொருளாதாரம் மற்றும் புதுமை புனைதலில் தனது பின்னணியைப் பயன்படுத்தி, தத்து பின்னர் 2017ஆம் ஆண்டில் *போட்லர் ஏஐ* நிறுவனத்தின் இணை நிறுவனரானார். செயற்கை நுண்ணறிவு மூலம் சட்ட அமைப்புகளை அணுகும் முறைகளில் மேம்பாட்டை ஏற்படுத்தினார்.

போட்லர் ஏஐ
----------

2017 ஆம் ஆண்டு திசம்பரில், தனது தனிப்பட்ட அனுபவங்களால் நடவடிக்கை எடுக்க தூண்டப்பட்ட தத்து, பாலியல் துன்புறுத்தல்களிலிருந்து தப்பிப்பிழைப்பவர்களுக்கு அவர்களின் உரிமைகள் மீறப்பட்டுள்ளதா என்பதை தீர்மானிக்க உதவும் ஒரு இலவச கருவியைத் தொடங்க போட்லர் AIஐ வழிநடத்தினார். தீர்ப்புக்கு அஞ்சாமல், தகவல் மற்றும் கல்வி மூலம் சராசரி மனிதனை அதிகாரம் செய்வதற்கான ஒரு பக்கச்சார்பற்ற வளமாக அமைவது இந்தக் கருவியின் உருவாக்கத்தின் நோக்கமாக இருந்தது.

மேற்கோள்கள்
-----------

1. ↑  "Ritika Dutt via Crunchbase.com". *Crunchbase.com*. 2019-09-21 அன்று மூலம் பரணிடப்பட்டது. 2019-08-24 அன்று பார்க்கப்பட்டது.
2. ↑  "\*Ritika on Instagram: "I was born in India, spent my childhood in Hong Kong & my teenage years in Singapore. 10 years ago today, I set foot in Canada for the…"". *Instagram* (ஆங்கிலம்). 2019-08-24 அன்று பார்க்கப்பட்டது.
3. ↑  "Applying AI to the #MeToo landscape". *mcgillnews.mcgill.ca* (ஆங்கிலம்). 2018-01-30 அன்று பார்க்கப்பட்டது.
4. ↑  "Ritika Dutt". *Startupfest* (ஆங்கிலம்). 2018-08-24 அன்று பார்க்கப்பட்டது.
5. ↑  Montreal.TV. "Soirée Startup et Croissance à Montréal". *Montreal.TV* (பிரெஞ்சு). 2018-08-24 அன்று பார்க்கப்பட்டது.
6. ↑  Faggella, Daniel. "The State of AI in Montreal – Startups, Investment, and What it Means for the City". *Emerj* (ஆங்கிலம்). 2019-07-11 அன்று பார்க்கப்பட்டது.
7. ↑  Startupfest (2018-07-06). "Cutting through the legal jargon — Ritika Dutt on how AI can help navigate the system". *Medium*. 2018-08-24 அன்று பார்க்கப்பட்டது.
8. ↑  Desmond, John (2018-07-26). "Montreal-Toronto AI Startups Have Wide Range of Focus". *AI Trends* (ஆங்கிலம்). 2021-07-23 அன்று மூலம் பரணிடப்பட்டது. 2021-07-23 அன்று பார்க்கப்பட்டது.
9. ↑  "Botler.ai launches sexual harassment detection bot for U.S. and Canada". *VentureBeat* (ஆங்கிலம்). 2017-12-06. 2021-07-23 அன்று பார்க்கப்பட்டது.
**இரியூபன் டேவிட்** (*Reuben David*) இந்தியாவைச் சேர்ந்த ஒரு விலங்கியல் நிபுணர் ஆவார். 1912 ஆம் ஆண்டு செப்டம்பர் மாதம் 19 ஆம் தேதியன்று அகமதாபாத்தில் இருந்த ஒரு பெனே இசுரேல் யூத குடும்பத்தில் இரியூபன் டேவிட் பிறந்தார். இந்தியாவின் குசராத்து மாநிலம் அகமதாபாத்தில் உள்ள காங்கரியா உயிரியல் பூங்காவை நிறுவினார். கால்நடை மருத்துவர் தொழிலை சுயமாகக் கற்றுக் கொண்ட இவர் 1951 ஆம் ஆண்டு அகமதாபாத் நகராட்சி ஆணையத்தினால் நகரத்தில் ஓர் உயிரியல் பூங்காவை உருவாக்க அழைக்கப்பட்டார்.

1975 ஆம் ஆண்டில் இந்திய அரசாங்கம் இரியூபன் டேவிட்டுக்கு பத்ம சிறீ விருது வழங்கி கௌரவித்தது. எழுத்தாளர் எசுதர் டேவிட் இவரது மகள் ஆவார்.

1989 ஆம் ஆண்டு மார்ச்சு மாதம் 24 ஆம் தேதியன்று இரியூபன் டேவிட் காலமானார்.

மேற்கோள்கள்
-----------

1. ↑  "Reuben David (1912 -1989) - Esther David" (in en-US). *Esther David*. .
2. ↑  "Ahmedabad zoo architect Reuben David remembered on 100th birth anniversary". *indianexpress.com*.
3. ↑  Thomas, Amelia (11 January 2008). *The Zoo on the Road to Nablus*. பன்னாட்டுத் தரப்புத்தக எண்:9781586486587. .
4. ↑  "Animal instinct". *intoday.in*.
5. ↑  "AMC to mark 100th birth anniversary of zoologist Reuben David today". Indian Express. 2014-02-24 அன்று பார்க்கப்பட்டது.
**இரிமி பாசு சின்கா** (Rimi Basu Sinha) இந்தியாவின் உத்தரபிரதேசத்தின் அலகாபாத்தில் பிறந்த இவர் இந்தியாவில் மிகச் சில பெண் இசையமைப்பாளர்களில் ஒருவராவார். ஒரு பயிற்சி பெற்ற இசைக்கலைஞரான இவர் ஆறு வயதில் தனது பயிற்சியைத் தொடங்கினார். அலகாபாத் பல்கலைக்கழகத்தில் இந்துஸ்தானி பாரம்பரியத்தில் தனது முதுகலைப் படிப்பை முடித்தார். பின்னர் அலகாபாத்தின் பிரயாக் சங்க சமிதியிலிருந்து சங்க பிரபாகரம் மற்றும் இசையில் பட்டயச் சான்றிதழ் ஆகியவற்றையும் படித்தார்.

தனிப்பட்ட வாழ்க்கை
------------------

அலகாபாத்தின் மிகவும் பிரபலமான பெங்காலி குடும்பத்தில் பிறந்து வளர்ந்த இரிமி இசை மற்றும் நாடகச் சூழலில் வளர்ந்தார். இவர் ஆறு வயதிலேயே இசையைக் கற்கத் தொடங்கினார். பின்னர் பல கலாச்சார நிகழ்ச்சிகளில் பங்கேற்கவும் தொடங்கினார்.  பதினைந்து வயதில் இவர் அகில இந்திய வானொலியில் கலைஞராகி பல இசை நிகழ்ச்சிகளில் பங்கேற்றார். தற்போது இவர் அகில இந்திய வானொலி மற்றும் தூர்தர்ஷனின் சிறந்த தரம் வாய்ந்த கலைஞராக உள்ளார்.  இவருக்கு ஆறு வயதாக இருந்தபோது, மறைந்த சிறீ பி. என். பிஸ்வாஸ் ஜீயுடன் இந்துஸ்தானி இசையை பல வகைகளுடன் கற்கத் தொடங்கினார். இசை மற்றும் பாடலுக்கான இவரது திறமையைப் பார்த்து, இவரது பெற்றோர் பள்ளி மற்றும் கல்லூரி மட்டத்தில் இந்துஸ்தானி இசையை ஒரு பாடமாகப் படிக்க ஊக்குவித்தனர். அதைத் தொடர்ந்து, அலகாபாத் பல்கலைக்கழகத்தில் தனது ஆசிரியர்களான பண்டிட் ராமாச்சரியா ஜா ஜீ மற்றும் திருமதி. கம்லா போஸ் மேற்பார்வையில் இந்துஸ்தானி இசையை முடித்தார். அலகாபாத்தின் பிரயாக் சங்க சமிதியிடமிருந்து ஒரு சங்கீத பிரபாகரம் மற்றும் மெல்லிசையில் முதுகலை சான்றிதழ் படிப்பு ஆகியவற்றையும் முடித்தார்.  இசை வாழ்க்கையைத் தொடர இவரது குடும்பத்தினரால், குறிப்பாக அவரது கணவர் சிறீ ராம்கிருட்டிண சின்காவால் இவர் முழு ஊக்கமும் ஆதரவும் பெற்றார்.

தொழில்
------

இந்தியாவின் ஒரு சில பெண் இசை அமைப்பாளர்களில் ஒருவரான இரிமி, அகில இந்திய வானொலி மற்றும் தூர்தர்ஷனின் சிறந்த தர கலைஞர் ஆவார்.  இந்தியாவிலும் வெளிநாட்டிலும் இவர் ஏராளமான இசை நிகழ்ச்சிகளை செய்துள்ளார். கென்யாவில் இவர் இந்தியத் தூதரகம் ஏற்பாடு செய்த நைரோபியின் ஐக்கிய நாடுகளின் அலுவலகத்தில் ஒரு நிகழ்ச்சியில் பங்கேற்றார். மேலும் இவர் 4 கருத்துகள் கொண்ட இசைத் தொகுப்புகளை வெளியிட்டுள்ளார். அவற்றில் முதலாவது, மையா கா தர்பார், என்பதை  இந்தியாவின் டைம்ஸ் குழுமத்தின் ஒரு நிறுவனமான டைம்ஸ் மியூசிக் தயாரித்தது.   

கவிதா கிருட்டிணமூர்த்தி, சுனிதி சவுகான், சிரேயா கோசல், உஷா மங்கேஷ்கர், குமார் சானு, மகாலட்சுமி ஐயர், கே.எஸ். சித்ரா, ரிச்சா சர்மா உள்ளிட்ட பிரபல கலைஞர்களுடன் தனது இசைத் தொகுப்புகள் மற்றும் பிற இசை பணிகள் மற்றும் திட்டங்களுக்காக பணியாற்றியுள்ளார்.  பரணிடப்பட்டது 2019-09-26 at the வந்தவழி இயந்திரம்

இவர் தற்போது வலுவான கருத்துக்கள் / கருப்பொருள்களை அடிப்படையாகக் கொண்ட பல்வேறு இசை திட்டங்கள் / இசைத் தொகுப்புகள் பணியாற்றி வருகிறார். இந்தியன் தொலைக்காட்சி அகாடமி, சரேகாமா அகாடமி போன்ற குரல் கலாச்சாரவாதி / வழிகாட்டியாக மும்பையில் உள்ள நன்கு அறியப்பட்ட இசைக் கல்விக்கூடங்களுடன் இவர் தொடர்புடையவராவார்.

குறிப்புகள்
-----------

1. ↑  Cultural programs organised by her school and other cultural and educational institutes /associations.
2. 1 2  "ITASPA".
3. ↑  "ITASPA - Delhi".
4. ↑  "MAIYA KA DARBAAR". 2019-09-26 அன்று மூலம் பரணிடப்பட்டது.
5. ↑  "Times Music - Maiyya Ka Darbar". 2019-09-26 அன்று மூலம் பரணிடப்பட்டது.
6. ↑  "Sakhi Album". 2019-09-26 அன்று மூலம் பரணிடப்பட்டது.
7. ↑  "Apple iTunes".
**கூடிளி** (Koodli) என்பது இந்திய மாநிலமான கர்நாடகாவில் உள்ள சீமக்கா மாவட்டத்தில் உள்ள ஒரு சிறிய கிராமமாகும். துங்கா ஆறும் பத்ரா ஆறும் சந்தித்து துங்கபத்திரை ஆறாக மாறுமிடமாகும்.

அமைவிடம்
--------

கூடிளி சிவமோகாவிலிருந்து 16 கி.மீ தூரத்தில் உள்ளது. இது துங்கா மற்றும் பத்ரா நதிகள் ஒன்றாக ஓடும் இடமாகும். எனவே கூடிளி என்று பெயர் வந்தது. இங்கு 16 ஆம் நூற்றாண்டில் சிருங்கேரி சாரதா மடத்தின் நரசிம்ம பாரதி சுவாமிகளால் நிறுவப்பட்டதாகக் கூறப்படும் ஒரு ஸ்மார்த்த மடாலயம் ஒன்று உள்ளது. மடத்தினுள், சாரதாம்பாள் மற்றும் ஆதி சங்கரருக்கு தனிச் சன்னதிகள் உள்ளன. வெளியே, இராமேசுவரர் மற்றும் நரசிம்மருக்கு அர்ப்பணிக்கப்பட்ட போசளர் காலத்தின் இரண்டு கோயில்கள் உள்ளன. இந்த ஊர் தெற்கின் வாரணாசி என்றும் அழைக்கப்படுகிறது. சங்கராச்சாரியாரின் 600 ஆண்டுகள் பழமையான மடம் இன்னும் போசள மற்றும் ஒக்கேரி மன்னர்களின் கல்வெட்டுகளுடன் நிற்கிறது. 

கூடிளியில் துங்கா ஆறு பத்ரா ஆற்றுடன் இணைகிறது
இராமேசுவரர் கோயிலுக்குள் ஒரு சிறிய சன்னதி
இந்த இடம் வரலாற்று மதிப்பைக் கொண்டுள்ளது, போசளர் காலத்தைச் சேர்ந்த கோவில்கள் உள்ளன. கோயில்களுக்கு அருகில் செதுக்கப்பட்ட சாசனங்கள் அவை கட்டப்பட்ட காலத்தைக் குறிக்கின்றன. சரியான தேதிகள் சர்ச்சைக்குரியவை. ஆனால் சிற்பங்கள் பழைய இந்திய கலாச்சாரத்தைச் சேர்ந்தவை. மேலும் கவர்ச்சியானவைஇங்கு மேலும், பல்வேறு கோயில்கள் உள்ளன - சிறிய மற்றும் பெரிய கோயில்கள் இந்த இடத்தை பழைய காலங்களில் ஆட்சி செய்த ஆட்சியாளர்களால் கட்டப்பட்டன.

மதம்
----

12 ஆம் நூற்றாண்டைச் சேர்ந்த இராமேசுவரர் கோயில் இப்பகுதியில் அமைந்துள்ளது. சங்கமேசுவரர் கோயிலுக்கு அருகில் சிந்தாமணி நரசிம்ம சுவாமி கோயிலும் உள்ளது. இது பிரகலாதனால் நிறுவப்பட்டு வணங்கப்பட்டது என்று நம்பப்படுகிறது. ஆறுகள் புனிதமாக கருதப்படுகின்றன. நந்தியுடன் ஒரு சிறிய கோயில் இரண்டு ஆறுகள் சந்திக்கும் இடத்தில் அமைந்திருக்கிறது. 

கூடிளியில் இரண்டு மடங்கள் உள்ளன. ஒன்று சங்கர மடம் ( அத்வைத தத்துவம்), மற்றொன்று அக்சோபிய தீர்த்தர் மடம் ( துவைதத் தத்துவம்).

கூடிளியில் உள்ள சிவன் ஆலயம்
கூடிளி சங்கமத்தின் இயற்கைக் காட்சி
கூடிளி சங்கமத்தில் சூரிய அஸ்தமனம்

நிலவியல்
--------

சங்கமம் - இரண்டு ஆறுகள் சந்திக்கும் சரியான இடத்தில் அமைந்துள்ள ஒரு சிறிய ஹரி ஹர கோயில்.
சிவமோகா நகரத்திலிருந்து சுமார் 16 கி.மீ தூரத்தில் அமைந்துள்ள இந்த இடம் சாலை வழியாக அணுகப்படுகிறது. இங்கிருந்து 3 கி.மீ தூரத்தில் உள்ள ஹோலேஹோனூர் என்பது அருகிலுள்ள கிராமமாகும்.
**கூடல் நகர்** (*Koodal Nagar*) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்திலுள்ள ஒரு புறநகர்ப் பகுதியாகும். ஜல்லிக்கட்டு விளையாட்டடிற்குப் புகழ் பெற்ற அலங்காநல்லூர் ஊருக்கு கூடல் நகர் வழியாகப் பயணம் செய்ய சாலை வசதிகள் உள்ளன. 2011 ஆம் ஆண்டுக்கு முன்னர் மதுரை மாநகராட்சியில் மொத்தம் 72 வார்டுகள் இருந்தன. அதன் பிறகு, மாநகராட்சி விரிவாக்கத்திற்காக இணைக்கப்பட்ட 28 வார்டுகளில் கூடல் நகர் பகுதியும் அடங்கும்.

அமைவிடம்
--------

கடல் மட்டத்திலிருந்து சுமார் 166 மீட்டர் உயரத்தில் அமைந்துள்ள கூடல் நகர் பகுதியின் புவியியல் ஆள்கூறுகள் 9°57'51.5"N, 78°05'47.8"E (அதாவது, 9.964300°N, 78.096600°E) ஆகும்.

அருகிலுள்ள ஊர்கள்
-----------------

மதுரை, செல்லூர், கோரிப்பாளையம், விளாங்குடி, ஆரப்பாளையம் மற்றும் தத்தனேரி ஆகியவை கூடல் நகர் பகுதிக்கு அருகிலுள்ள முக்கிய ஊர்களாகும்.

போக்குவரத்து
------------

### சாலைப் போக்குவரத்து

மதுரை மாநகராட்சி பேருந்து சேவைகள் மூலம் கூடல் நகர் பயனடைகிறது. கூடல் நகர் பகுதியிலிருந்து சுமார் 4 கி.மீ. தூரத்தில் மதுரை - ஆரப்பாளையம் பேருந்து நிலையம் அமையப் பெற்றுள்ளது. மேலும், இங்கிருந்து சுமார் 7 கி.மீ. தூரத்தில், மதுரையின் நடுப்பகுதியில் மதுரை - பெரியார் பேருந்து நிலையம் அமைந்துள்ளது. மற்றும் சுமார் 8 கி.மீ. தொலைவில் மதுரை - அண்ணா பேருந்து நிலையம் உள்ளது. ஒவ்வொரு பேருந்து நிலையத்திலிருந்தும் கூடல் நகர் வழியாகப் பேருந்துகள் இயக்கப்படுகின்றன.

### தொடருந்து போக்குவரத்து

கூடல் நகரில் தொடருந்து நிலையம் ஒன்று உள்ளது. மதுரை சந்திப்பு தொடருந்து நிலையம் வந்து சேரும் தொடருந்துகளில் சில, இந்த தொடருந்து நிலையத்தில் நின்று செல்கின்றன. மேலும், கூடல் நகரிலிருந்து கிளம்பி அமிர்தசரஸ் செல்லவும், மறு மார்க்கத்தில் அமிர்தசரஸிலிருந்து கிளம்பி கூடல் நகர் வந்து சேரும் பாரத் கௌரவ் தொடருந்து மூலமும் கூடல் நகர் மற்றும் அதனைச் சுற்றியுள்ள மக்கள் பயனடைகின்றனர். தூங்கா நகரம் என்று அழைக்கப்படும் மதுரையின் மையப்பகுதியில் அமைந்துள்ள மதுரை சந்திப்பு தொடருந்து நிலையம், கூடல் நகர் பகுதியிலிருந்து சுமார் 6.5 கி.மீ. தூரத்தில் உள்ளது.

### வான்வழிப் போக்குவரத்து

கூடல் நகர் பகுதியிலிருந்து சுமார் 19 கி.மீ. தொலைவில் அவனியாபுரம் பகுதியில், மதுரை வானூர்தி நிலையம் அமைந்துள்ளது.

கல்வி
-----

### பள்ளிகள்

கெஸ்விக் பொது பள்ளி மற்றும் புனித சூசையப்பர் மெட்ரிகுலேஷன் மேல்நிலைப் பள்ளி ஆகியவை கூடல் நகர் பகுதியிலுள்ள முக்கிய பள்ளிகளாகும்.

அரசியல்
-------

கூடல் நகர் பகுதியானது, மதுரை மத்தி (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பழனிவேல் தியாகராஜன். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள்
-----------

1. ↑  "Koodal Nagar - Find link". *edwardbetts.com*. 2022-12-10 அன்று பார்க்கப்பட்டது.
2. ↑   (in en) *The Catholic Directory of India*. C.B.C.I. Centre. 2005. .
3. ↑  "இது சாலையா? மணல் மேடா? மதுரை கூடல் நகர் - ஆணையூர் சாலையின் அவலம்.." (in ta). 2022-10-26. .
4. ↑  மாலை மலர் (2022-12-06). "ஆமை வேகத்தில் நடக்கும் சாக்கடை-குடிநீர் திட்டப்பணிகள்" (in ta). .
5. ↑  Parliament House of the People, India; Sabha, India Parliament Lok (2007) (in en). *Lok Sabha Debates*. Lok Sabha Secretariat.. .
6. ↑  The Hindu Bureau (2022-11-01). "Bharat Gaurav train service from Koodal Nagar on Nov. 3" (in en-IN). *The Hindu*. .